Карин се присъединява с войската си към "Брут Дамасип", Гай Марций Цензорин и самнитите с Понтий Телезин и тръгват към Пренест, където се е настанил с войските си Гай Марий Младши. Генерал Квинт Лукреций Офела, военачалник на Луций Корнелий Сула, превзема града и залавя Гай Марий Младши. След бягството на Карбон в Африка, Карин марширува към Рим. След загубата на Битката при Колинската врата на 1 ноември 82 пр.н.е. той заедно с други привърженици на Марий се опитва да избяга, но е убит по нареждане на Сула. Телата на убитите са изпратени в Пренест.